CELEX: E2017J0010
Language: el
Date: 2018-09-17 00:00:00
Title: Απόφαση του Δικαστηρίου, της 17ης Σεπτεμβρίου 2018, στην υπόθεση E-10/17 — Nye Kystlink AS κατά Color Group AS και Color Line AS (άρθρο 53 της συμφωνίας για τον ΕΟΧ — άρθρο 54 της συμφωνίας για τον ΕΟΧ — Αρχή της ισοδυναμίας — Αρχή της αποτελεσματικότητας — Εθνικοί κανόνες περί του χρόνου παραγραφής των αξιώσεων αποζημίωσης)

20.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 459/47
            
         
      ΑΠΟΦΑΣΗ ΤΟΥ ΔΙΚΑΣΤΗΡΙΟΥ
      της 17ης Σεπτεμβρίου 2018
      στην υπόθεση E-10/17
      Nye Kystlink AS κατά Color Group AS και Color Line AS
      
         (άρθρο 53 της συμφωνίας για τον ΕΟΧ — άρθρο 54 της συμφωνίας για τον ΕΟΧ — Αρχή της ισοδυναμίας — Αρχή της αποτελεσματικότητας — Εθνικοί κανόνες περί του χρόνου παραγραφής των αξιώσεων αποζημίωσης)
      
      (2018/C 459/16)
      Στην υπόθεση E-10/17, Nye Kystlink AS κατά των Color Group AS και Color Line AS — ΑΙΤΗΣΗ του Εφετείου Borgarting (Borgarting lagmannsrett) προς το Δικαστήριο, δυνάμει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, σχετικά με την ερμηνεία των αρχών της ισοδυναμίας και της αποτελεσματικότητας στο πλαίσιο των εθνικών κανόνων περί του χρόνου παραγραφής αξιώσεων αποζημίωσης σε περιπτώσεις που έχουν επιβληθεί πρόστιμα βάσει των άρθρων 53 και 54 της συμφωνίας για τον Ευρωπαϊκό Οικονομικό Χώρο, το Δικαστήριο, αποτελούμενο από τους Páll Hreinsson, πρόεδρο και εισηγητή δικαστή, Per Christiansen και Bernd Hammermann, δικαστές, εξέδωσε απόφαση στις 17 Σεπτεμβρίου 2018, το διατακτικό της οποίας έχει ως εξής:
      
                  1.
               
               
                  Η αρχή της ισοδυναμίας επιτάσσει ότι εθνικός κανόνας παραγραφής που προβλέπει χωριστή μονοετή παραγραφή για την άσκηση αγωγής αποζημίωσης η οποία απορρέει από ποινικό αδίκημα το οποίο έχει διαπιστωθεί με οριστική καταδικαστική ποινική απόφαση πρέπει να εφαρμόζεται αντίστοιχα στην άσκηση αγωγής αποζημίωσης για παράβαση των άρθρων 53 και 54 της συμφωνίας για τον ΕΟΧ, η οποία έχει διαπιστωθεί με οριστική απόφαση επιβολής προστίμου της Εποπτεύουσας Αρχής ΕΖΕΣ, στον βαθμό που ο σκοπός, η ιστορική βάση και τα ουσιώδη χαρακτηριστικά των δύο αγωγών είναι παρόμοια.
               
            
                  2.
               
               
                  Η αρχή της αποτελεσματικότητας δεν περιορίζει το δικαίωμα των κρατών του ΕΟΧ να εφαρμόζουν τριετή παραγραφή στην άσκηση αγωγής αποζημίωσης για παράβαση των άρθρων 53 και 54 της συμφωνίας για τον ΕΟΧ, όταν ο εν λόγω χρόνος παραγραφής συνδυάζεται με υποχρέωση εξέτασης εκ μέρους του ζημιωθέντος, η οποία ενδέχεται να οδηγήσει σε εκπνοή του χρόνου παραγραφής προτού η Εποπτεύουσα Αρχή της ΕΖΕΣ αποφανθεί επί υπόθεσης που αφορά παράβαση των άρθρων 53 και 54 της συμφωνίας για τον ΕΟΧ βάσει καταγγελίας του ζημιωθέντος, εφόσον η εφαρμογή του εν λόγω χρόνου παραγραφής δεν καθιστά αδύνατη ή υπερβολικά δυσχερή την άσκηση αγωγής αποζημίωσης λόγω παράβασης των κανόνων ανταγωνισμού του ΕΟΧ. Η αξιολόγηση θα πρέπει να λαμβάνει υπόψη τα ιδιαίτερα χαρακτηριστικά των υποθέσεων ανταγωνισμού.